Italiano: # Minestrone

– Luisella, pronto, sono Maura, la nipote di Giulietta. Hai mica un po’ di tempo da dedicarmi?

– Oh Maura, come stai? Ma sì che ho tempo, dimmi…

– Scusa, sono proprio una maleducata, non ti ho neanche chiesto come stai, io sto bene e tu?

– Bene da vecchi, ma bene. Dai su, poche chiacchiere, dimmi!

– Non riesco mai a fare un minestrone come si deve, volevo sapere come lo fai tu.

– Ma come lo fanno tutti! Prendo una manciata di fagioli, una manciata di fagiolini, due patate, due carote, mezza manciata di piselli, circa, ma non troppi altrimenti danno gusto di selvatico, fave, se sono giovani un bel pugno altrimenti mezzo, qualche foglia di cavolo nero, qualcuna di bietola, qualcuna di scarola o di boragine, una cipolla, uno spicchio d’aglio, una gamba di sedano, due zucchine se è stagione, altrimenti un po’ di zucca a pezzetti. Qualcuno ci mette i pomodori, ma a me non mi ci piacciono. Poi un po’ di funghi secchi ammollati nell’acqua, olio buono, il sale, il pesto e pasta bricchetti o scucuzzun. Taglio tutte le verdure a pezzetti e metto tutto in molta acqua. Faccio bollire e quando è tutto disfatto, aggiungo la pasta a cuocere, con attenzione che non s’attacchi alla pentola altrimenti sa tutto di brucciacchiato. Quando anche la pasta è cotta, aggiungo il pesto. Tutto lì.

– Ma è come lo faccio io, non capisco dove sbaglio…

– Guarda, tutti sbagliano in una cosa soltanto, nel bollire. Bisogna bollirlo con fiamma vivace in un primo momento, poi occorre abbassare la fiamma e farlo bollire pian piano. Senza fretta, con pazienza, più bolle meglio è…

– Grazie Luisella, ora ci provo…

– Ah, dimenticavo di dirti che una delle due patate la lascio intera e quand’è cotta la schiaccio con la forchetta, così il minestrone viene più denso!

– Grazie, grazie, sei proprio preziosa!

– Ma figurati, per così poco! Piuttosto vienimi a trovare con i bambini, così ti faccio il latte dolce come quando eri piccola!

– Uh cosa mi fai ricordare! Sì vengo a trovarti presto. Tante belle cose, Luisella!

– Tante belle cose anche a te!

Ligure: # Menestron

– Luisitta, pronti, son a Moura, a nessa da Giuletta. Ti gh’æ miga un pö de tempo da dedicâme?

– Òh Moura, comme ti stæ? Ma scì che gh’ò tempo, dimme…

– Scusa, son pròpio mäducâ, no t’ò manco domandou comme ti stæ, mi stò ben e ti?

– Ben da vegi, ma ben. Sciù, pöchi descorsci, dimme!

– No arriëscio mai à fâ un menestron comme se deve, voeiva savei ti, comme ti ô fæ.

– Ma comme tutti! Piggio unna brancâ de faxeu, unna brancâ de faxolin, doe patatte, doe caròttoe, meza brancâ de poïsci, pöcassæ, ma no tròppi sedonca dan o sarvægo, bazzañe, se son zoene unna bella brancâ sedonca meza, dötræ feugge de cöo neigro, dötræ de giæ, dötræ de scaròlla ò de borraxe, unna çioula, un spigo d’aggio, unna gamba de çellao, doî succhin s’a l’é saxon, ò donca un pö de succa taggiâ à tocchetti. Quarchedun ghe mette e tomate, ma à mi no me ghe piaxan. Dapeu un pittin de fonzi secchi ammòllæ inte l’ægua, euio bon, a sâ, o pesto e bricchetti ò scoccozon. Fasso tutte e verdue taggiæ à tocchettin, e metto tutto in ben ben de l’ægua. Fasso boggî e quande l’é tutto desfæto gh’azzonzo a pasta à cheuxe, con attençion ch’a no s’attacche a-a pugnatta sedonca dapeu sa tutto de scotizzo. Quande a pasta a l’é cheutta lê ascì, gh’azzonzo o pesto. Tutto lì.

– Ma o l’é comme ô fasso mi, no capiscio donde sbalio…

– Mia, tutti sbalian in unna cösa solo, into boggî. Beseugna fâlo boggî bello ardio inte un primmo tempo, dapeu beseugna ammermâ a sciamma e fâlo boggî cian cianinetto. Sensa sprescia, con paçiensa, ciù bogge megio o l’é…

– Graçie Luisitta, oua me gh’appreuvo…

– Ah, me scordava de dite che uña de doe patatte â lascio intrega e quand’a l’é cheutta â sciacco con unna forçiña, coscì o menestron o vëgne ciù druo!

– Graçie, graçie, t’ê pròpio preçiosa!

– Ma figurite, pe coscì poco! Ciutòsto vëgnime un pö à trovâ con i figgeu, coscì te fasso o læte doçe comme quande t’ëi picciña!

– Oh cöse ti me fæ vegnî in cheu! Scì, vëgno à trovâte fito. Tante belle cöse, Luisitta!

– Tante belle cöse à ti ascì!